Na temelju članka 10. stavka 3. Zakona o financiranju političkih aktivnosti, izborne promidžbe i referenduma (Narodne novine“ broj 29/19, 98/19) i članka 27. Statuta Grada Zlatara („Službeni glasnik Krapinsko-zagorske županije“ broj 36A/13, 9/18, 9/20, 17A/21), Gradsko vijeće Grada Zlatara na 7. sjednici održanoj 27. siječnja 2022. godine donijelo je

**ODLUKU**

**o raspoređivanju sredstva za redovito godišnje**

**financiranje političkih stranaka zastupljenih u Gradskom vijeću**

**Grada Zlatara za 2022. godinu**

Članak 1.

Ovom Odlukom raspoređuju se sredstva za rad političkih stranaka zastupljenih u Gradskom vijeću Grada Zlatara (dalje u tekstu: Gradsko vijeće) za 2022. godinu.

Članak 2.

Za svakog člana Gradskog vijeća utvrđuje se godišnji iznos od 2.000,00 kuna.

Za svakog člana Gradskog vijeća podzastupljenog spola utvrđuje se godišnji iznos od 2.200,00 kuna.

Članak 3.

Političkim strankama zastupljenim u Gradskom vijeću raspoređuju se sredstva osigurana u Proračunu Grada Zlatara za 2022. godinu razmjerno broju njihovih članova u Gradskom vijeću prema konačnim rezultatima izbora za članove Gradskog vijeća Grada Zlatara od 20. svibnja 2021. godine, vodeći računa o broju podzastupljenog spola, kako slijedi:

|  |  |
| --- | --- |
| **- Socijaldemokratska partija Hrvatske - SDP** 7 vijećnika (od toga podzastupljeni spol - 4) | 14.800,00 kuna |
| **- Hrvatska demokratska zajednica - HDZ** |  4 vijećnika |  8.000,00 kuna |
| **- Narodna stranka - reformisti - REFORMISTI** |  1 vijećnik |  2.000,00 kuna |
| **- Hrvatska stranka umirovljenika - HSU** |  1 vijećnik |  2.000,00 kuna |

Članak 4.

Sredstva iz članka 2. ove Odluke Jedinstveni upravni odjel Grada Zlatara dužan je isplaćivati tromjesečno u jednakim iznosima na žiroračun političke stranke, odnosno ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

Članak 5.

 Sredstva iz članka 2. ove Odluke doznačavat će se na račun političkih stranaka koje su dužne knjigovodstveno ih obrađivati i omogućiti uvid nadležnim tijelima o načinu raspolaganja sredstvima.

Članak 6.

 Na mrežnim stranicama Grada Zlatara, po završetku tekuće proračunske godine, a najkasnije do 01. ožujka tekuće za prethodnu godinu, objavit će se izvješće o iznosu raspoređenih i isplaćenih sredstava Proračuna Grada Zlatara za redovito godišnje financiranje svake političke stranke zastupljene u Gradskom vijeću Grada Zlatara.

Članak 7.

Ova Odluka stupa na snagu danom donošenja, a objavit će se u „Službenom glasniku Krapinsko-zagorske županije“.

 U roku od 15 dana od dana stupanja na snagu Odluka će se dostaviti Državnom izbornom povjerenstvu, s naznakom broja i datuma objave „Službenog glasnika“ u koje je objavljena.

**GRADSKO VIJEĆE GRADA ZLATARA**

KLASA: 402-01/22-01/06

URBROJ: 2140-07-01-22-2

Zlatar, 27. siječnja 2022. godine

PREDSJEDNICA

Danijela Findak

**\_\_\_\_\_\_\_\_\_\_\_\_\_\_\_\_\_\_\_\_\_\_**